**เทศบาลตำบลห้วยยอด จัดประชุม อสม.ขับเคลื่อนการสำรวจ และจัดเก็บข้อมูลครัวเรือนเพื่อการขับเคลื่อนนโยบายของรัฐบาล ในการขจัดความยากจน ภายใต้สโลแกน ไม่ทิ้งใครไว้ข้างหลัง**

วันนี้ (17 พ.ค.65) เวลา 10.00น. ที่ห้องประชุมกองสาธารณสุขและสิ่งแวดล้อม เทศบาลตำบลห้วยยอด นางวราภรณ์ อ่อนน้อม ปลัดอำเภอห้วยยอด นายวิโรจน์ ฤทธิ์ชู ผู้อำนวยการกองสวัสดิการสังคม และนายชาญยุทธ์ ไชยกาล นักพัฒนาชุมชนชำนาญการ ได้ร่วมประชุม ตัวแทนอสม.เพื่อหารือและบริหารจัดการตามที่กรมส่งเสริมการปกครองท้องถิ่น และกรมการปกครอง มอบหมายเพื่อให้ดำเนินการสำรวจ และจัดเก็บข้อมูลครัวเรือนเพื่อการขับเคลื่อนนโยบายของรัฐบาล ในการขจัดความยากจน ภายใต้สโลแกน ไม่ทิ้งใครไว้ข้างหลัง ผ่านระบบ Tao gm โดยใช้กลไก กำนัน ผู้ใหญ่บ้าน อสม. ในแต่ละพื้นที่ในการสำรวจและจัดเก็บข้อมูล ซึ่งกำหนดเวลาจัดเก็บข้อมูลให้เสร็จสิ้นภายในเดือนพฤษภาคม 2565 เพื่อจะได้ดำเนินการแก้ไขปัญหา หรือขจัดความขัดแย้งให้เสร็จสิ้น ภายในปีงบประมาณ 2565 (ภายใน วันที่ 30 กันยายน 2565

สำหรับแบบสำรวจข้อมูลปัญหาความเดือดร้อนของประชาชน ในหมู่บ้านเป็นรายครัวเรือนผ่านระบบ Thai QMประกอบด้วยข้อมูลทั่วไปของครัวเรือน สภาพปัญหา ความเดือดร้อน เช่น บ้าน ผู้อยู่อาศัย น้ำดื่ม น้ำใช้ การศึกษา รายได้และอาชีพ ความปลอดภัย กลุ่มเปราะบาง และความเดือดร้อนที่ไม่สามารถแก้ไขด้วยตัวเองได้

พิมมาส จันทร์ผ่อง/นักประชาสัมพันธ์ชำนาญการ/ข่าว